ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ 'શ્રી રામ જન્મભૂમિ તીર્થ ક્ષેત્ર' ટ્રસ્ટ રચવાની જાહેરાત કરી
પ્રધાનમંત્રીએ કહ્યું કે અયોધ્યામાં ખૂબ જ ભવ્ય રામ મંદિરનું નિર્માણ કરવા સંબંધિત તમામ નિર્ણયો એક સ્વતંત્ર ટ્રસ્ટ દ્વારા લેવામાં આવશે
ભારતના તમામ લોકોએ દાખવેલા સંયમને પ્રધાનમંત્રીએ બિરદાવ્યો
પ્રધાનમંત્રીએ કહ્યું કે ભારતમાં તમામ સમુદાયો એક વિરાટ પરિવારના સભ્યોની જેમ રહે છે.
પ્રધાનમંત્રી શ્રી નરેન્દ્ર મોદીએ આજે સંસદમાં જાહેરાત કરી હતી કે, સર્વોચ્ચ અદાલતના આદેશાનુસાર અયોધ્યામાં રામ મંદિરનું નિર્માણ કરવા માટે એક ટ્રસ્ટ રચવામાં આવશે જે બાંધકામ સંબંધિત તમામ બાબતો પર ધ્યાન આપશે.
પ્રધાનમંત્રીએ જણાવ્યું હતું કે, “સર્વોચ્ચ અદાલતે આપેલા નિર્દેશોના આધારે અમારી સરકારે આજે 'શ્રી રામ જન્મભૂમિ તીર્થ ક્ષેત્ર' ટ્રસ્ટની રચના કરવાના પ્રસ્તાવને મંજૂરી આપી છે. આ ટ્રસ્ટ અયોધ્યામાં ભવ્ય રામ મંદિરના નિર્માણ સંબંધિત તમામ નિર્ણયો લેવા માટે મુક્ત રહેશે.”
આ નિર્ણય અયોધ્યા મામલે સર્વોચ્ચ અદાલતે આપેલા ઐતિહાસિક ચુકાદા પ્રમાણે છે
પ્રધાનમંત્રીએ જણાવ્યું હતું કે, નામદાર સર્વોચ્ચ અદાલતના નિર્દેશો અનુસાર સુન્ની વકફ બોર્ડ માટે 5 એકર જમીનની ફાળવણી કરવા બાબતે સરકારે ઉત્તરપ્રદેશની સરકારને વિનંતી કરી હતી અને રાજ્ય સરકારે આ વિનંતી પર સંમતી દાખવી છે.
આપણે સૌ ભારતીય નીતિ, ભાવના, આદર્શો અને સંસ્કૃતિમાં કરેલા ઉલ્લેખ અનુસાર ભગવાન શ્રી રામ અને અયોધ્યા સાથે સંકળાયેલા ઐતિહાસિક અને આધ્યાત્મિક મહત્વ વિશે જાણીએ છીએ.
પ્રધાનમંત્રીએ ઉમેર્યું હતું કે, “ભવ્ય રામ મંદિરનું નિર્માણ અને ભવિષ્યમાં રામલલ્લાના દર્શને આવનારા ભક્તોને ધ્યાનમાં રાખીને સરકારે અન્ય એક મહત્વનો નિર્ણય લીધો છે. સરકારે નક્કી કર્યું છે કે, આ પ્રકારે રચવામાં આવેલા શ્રી રામ જન્મભૂમિ તીર્થ ક્ષેત્ર ટ્રસ્ટને હસ્તગત કરવામાં આવેલી અંદાજે 67.703 એકર જમીન સોંપી દેવામાં આવશે.”
ભારતના લોકોએ દાખવેલા સંયમને પ્રધાનમંત્રીએ બિરદાવ્યો
પ્રધાનમંત્રીએ વધુમાં, અયોધ્યા મામલે નામદાર સર્વોચ્ચ અદાલતે આપેલા ચુકાદાના પગલે દેશમાં શાંતિ અને સૌહાર્દ જાળવવા માટે તમામ લોકોએ દાખવેલી પરિપકવતાની પણ પ્રશંસા કરી હતી.
તેમણે એક અલગ ટ્વીટમાં પણ આ બાબતોનો પુનરોચ્ચાર કર્યો હતો જેમાં તેમણે લખ્યું હતું કે, “ભારતના લોકોએ લોકશાહી પ્રક્રિયા અને કાર્યવાહીમાં સીમાચિહ્નરૂપ વિશ્વાસ બતાવ્યો છે. હું ભારતના 130 કરોડ લોકોને વંદન કરું છુ.”
ભારતમાં તમામ સમુદાયો એક વિરાટ પરિવાર સભ્યોની જેમ રહે છે.
પ્રધાનમંત્રીએ જણાવ્યું હતું કે, આપણે સૌ એક વિરાટ પરિવારના સભ્યો છીએ. આ જ તો ભારતની નીતિ છે. અમે ઇચ્છીએ છીએ કે દરેક ભારતીય ખુશ અને તંદુરસ્ત હોય. 'સૌનો સાથ, સૌનો વિકાસ, સૌનો વિશ્વાસ'ને ધ્યાનમાં રાખીને અમે દરેક ભારતીયના કલ્યાણ માટે કામ કરી રહ્યાં છીએ.
પ્રધાનમંત્રીએ ઉમેર્યું હતું કે, “ચાલો સૌ સાથે મળીને ભવ્ય રામ મંદિરનું નિર્માણ કરવાની દિશામાં કામ કરીએ.”
DK/SD/DS/GP/BT
(
વેપાર અને ઉદ્યોગ મંત્રાલય
ગુજરાતના મોરબીમાં થયેલી દુર્ઘટનામાં જાનહાનિ પર વાણિજ્ય મંત્રીશ્રીએ વ્યથિત હૃદયે શોક વ્યક્ત કર્યો
સરદાર વલ્લભભાઈ પટેલની 147મી જન્મજયંતિ નિમિત્તે એકતાનો સંકલ્પ લીધો
કેન્દ્રીય વાણિજ્ય અને ઉદ્યોગ, ઉપભોક્તા બાબતો, ખાદ્ય અને જાહેર વિતરણ અને કાપડ મંત્રી, શ્રી પીયૂષ ગોયલે આજે ગઈકાલે ગુજરાતના મોરબીમાં થયેલી પુલ તૂટી પડવાની દુ:ખદ ઘટનામાં થયેલી જાનહાનિ બદલ વ્યથિત હૃદયે શોક વ્યક્ત કર્યો હતો. તેઓ આજે નવી દિલ્હીમાં સરદાર વલ્લભભાઈ પટેલની 147મી જન્મજયંતિ નિમિત્તે યોજાયેલી 'રન ફોર યુનિટી'ને ફ્લેગ ઓફ કરાવતા પહેલા સભાને સંબોધી રહ્યા હતા.
મંત્રીશ્રીએ અગાઉ ટ્વીટ કર્યું હતું કે તેમની સહાનુભૂતિ એ લોકો સાથે છે જેમણે આપત્તિમાં તેમના પ્રિયજનોને ગુમાવ્યા છે.
શ્રી ગોયલે વાંઝિયા ભવનના પરિસરમાંથી ‘રન ફોર યુનિટી’ને લીલી ઝંડી બતાવતા પહેલા સરદાર વલ્લભભાઈ પટેલની પ્રતિમાને પુષ્પાંજલિ અર્પણ કરી હતી.
મંત્રીએ વાણિજ્ય અને ઉદ્યોગ મંત્રાલયના અધિકારીઓ અને કર્મચારીઓને 'રાષ્ટ્રીય એકતા દિવસની પ્રતિજ્ઞા' પણ લેવડાવી હતી.
ત્યારબાદ તેમણે વાણિજ્ય ભવનના પરિસરમાંથી ‘રન ફોર યુનિટી’ને ફ્લેગ ઓફ કર્યું હતું.
શ્રી ગોયલે 550 થી વધુ રજવાડાઓને એકીકૃત કરીને આધુનિક ભારતનું નિર્માણ કરનાર સરદાર વલ્લભભાઈ પટેલની પ્રતિમાને પુષ્પાંજલિ અર્પણ કરી હતી. રન ફોર યુનિટી કાર્યક્રમમાં ભાગ લીધો અને 'એક ભારત, શ્રેષ્ઠ ભારત'ના તેમના સંકલ્પને સાકાર કરવાનો દ્રઢ સંકલ્પ લીધો.
YP/GP/JD
(Visitor Counter : 132
નાગરિક ઉડ્ડયન મંત્રાલય
યુક્રેનના પડોશી દેશોમાંથી લગભગ 10,800 ભારતીયોને વિશેષ ફ્લાઇટ દ્વારા પરત લાવવામાં આવ્યા છે
આગામી 24 કલાકમાં વધુ નાગરિકોને લાવવા માટે 11 નાગરિક અને 4 IAF ફ્લાઇટ્સ તૈયાર
ભારતીય નાગરિકોને બચાવવા માટે ‘ઓપરેશન ગંગા’ હેઠળ, યુક્રેનના પડોશી દેશોમાંથી આજે 17 વિશેષ ફ્લાઇટ્સ દેશમાં પરત આવી છે, જેમાં 14 નાગરિક ફ્લાઇટ્સ અને 3 C-17 IAF ફ્લાઇટ્સનો સમાવેશ થાય છે. દિવસ પછી વધુ એક નાગરિક ફ્લાઇટ આવવાની ધારણા છે. જ્યારે સિવિલિયન ફ્લાઈટ્સે 3142 વ્યક્તિઓને લઈ જવામાં આવી હતી, ત્યારે C-17 ફ્લાઈટ્સે 630 મુસાફરોને બહાર કાઢ્યા હતા. અત્યાર સુધીમાં 43 વિશેષ નાગરિક ફ્લાઈટ્સ દ્વારા 9364થી વધુ ભારતીયોને બહાર કાઢવામાં આવ્યા છે. C-17ની 7 ફ્લાઇટ્સે અત્યાર સુધીમાં 1428 મુસાફરોને બહાર કાઢ્યા છે અને 9.7 ટન રાહત સામગ્રી લીધી છે. આજની નાગરિક ફ્લાઇટ્સમાં બુકારેસ્ટથી 4, કોસીસથી 2, બુડાપેસ્ટથી 4, રઝેઝોવથી 3 અને સુસેવાથી 2 ફ્લાઇટ્સનો સમાવેશ થાય છે, જ્યારે IAFએ બુકારેસ્ટથી 2 અને બુડાપેસ્ટથી 1 ફ્લાઇટ્સ ઉડાવી હતી.
આવતીકાલે, 11 વિશેષ નાગરિક ફ્લાઇટ 2200 થી વધુ ભારતીયોને પરત લાવવાની અપેક્ષા છે, જેમાં 10 નવી દિલ્હીમાં અને એક મુંબઈમાં લેન્ડ થશે. 5 ફ્લાઇટ્સ બુડાપેસ્ટથી, 2 રિઝેઝોથી અને 4 સુસેવાથી શરૂ થશે. ચાર C-17 એરક્રાફ્ટ રોમાનિયા, પોલેન્ડ અને સ્લોવાકિયા માટે એરબોર્ન છે, જે આવતીકાલે મોડી રાત્રે અને વહેલી સવારે પહોંચવાની અપેક્ષા છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad Email
(Visitor Counter : 135
ગૃહ મંત્રાલય
ભારત અને બાંગ્લાદેશની વચ્ચે ગૃહમંત્રી સ્તરની ચર્ચા
નવી દિલ્હી, 07-08-2019
ભારત અને બાંગ્લાદેશ વચ્ચે 07 ઓગસ્ટ, 2019ના રોજ નવી દિલ્હીમાં ગૃહમંત્રી સ્તરની ચર્ચા ની સાતમી બેઠક યોજાઈ હતી. આ બેઠકની અધ્યક્ષતા કેન્દ્રીય ગૃહમંત્રી શ્રી અમિત શાહ અને બાંગ્લાદેશના ગૃહમંત્રી શ્રી અસદ-ઉજ-જમા ખાને કરી હતી.
ગૃહમંત્રીએ બીજીવાર બાંગ્લાદેશના ગૃહમંત્રીનો કાર્યભાર સંભાળવા બદલ ગણમાન્ય અતિથિને શુભેચ્છા પાઠવી હતી. તેમણે બાંગ્લાદેશના પ્રધાનમંત્રી શેખ હસીનાના વિકાસના એજન્ડાને ભારતનું પૂર્ણ સમર્થનની વાત પુનરાવર્તિત કરી. બંને મંત્રીઓએ દ્વિપક્ષીય સંબંધોના મહત્વને પુનરાવર્તિત કરી કહ્યું કે 1971ના મુક્તિ સંગ્રામ દરમિયાન બનેલા આ સંબંધો આજે વ્યૂહાત્મક ભાગીદારીથી ઘણાં આગળ વધી ગયા છે. આજે, આ સંબંધ સમગ્ર વિશ્વ માટે સારા પડોશી સંબંધોની પ્રેરણા બની ગયા છે. જેના મૂળ ઈતિહાસ, સંસ્કૃતિ, ભાષા અને પરસ્પર લોકતાંત્રિક મૂલ્યો, ધર્મ નિરપેક્ષતા, વિકાસ ભાગીદારી અને અગણિત બીજી સમાનતાઓ સુધી ફેલાયા છે.
બેઠક દરમિયાન બંને મંત્રીઓએ એ વાત પર સંતોષ વ્યક્ત કર્યો કે બંને દેશ સુરક્ષા તેમજ સીમા વ્યવસ્થા સહિત દરેક ક્ષેત્રમાં પહેલાની જેમ વધુ હળીમળીને કાર્ય કરશે. બંને મંત્રીઓએ સરહદને મૈત્રીપૂર્ણ બનાવી રાખવાની વ્યક્ત કરી અને આ સંબંધોમાં બંને દેશોના સીમા સુરક્ષા દળોની વચ્ચેના નિકટના સહયોગની પ્રશંસા કરી. ગૃહમંત્રીએ બાંગ્લાદેશની એ નીતિની પ્રશંસા કરી જે અનુસાર તેઓ કટ્ટરપંથીઓ અને ઉગ્રવાદીઓને તેમના ભૂભાગનો ઉપયોગ ભારત સહિત બીજા દેશોમાં હિંસા ફેલાવવા માટે નહીં કરવા દે.
આ બેઠક દરમિયાન દ્વિપક્ષીય સુરક્ષા સહયોગ સાથે જોડાયેલ મુદ્દાઓ પર ચર્ચા થઈ. બંને ગૃહમંત્રીઓએ એ વાતની જરૂરિયાત પર ભાર આપ્યો કે સીમા પારના ગુનાના જોખમોને રોકવાની જરૂર છે. તેના માટે બંને સુરક્ષિત સીમાના લક્ષ્યો મેળવવા માટે સહયોગ વધારવા માટે સહમત થયા. બંને પક્ષોએ સીમા પર સુરક્ષા તેમજ આધારભૂત માળખા સાથે સંબંધિત બાકી મુદ્દાઓની પણ સમીક્ષા કરી આ મુદ્દાઓનો ઝડપથી નિકાલ કરવા માટે પગલાં લેવા પર સહમતિ વ્યક્ત કરી. ગૃહમંત્રી અમિત શાહે ખાસ કરીને પૂર્વોત્તર ભારતમાં ઘૂષણખોરીની સમસ્યાનો ઉકેલ શોધવાના મુદ્દાને ધ્યાનમાં રાખતા સીમા પારથી લોકોની ગેરકાયદેસર ઘૂષણખોરીની બાબતમાં ચિંતા વ્યક્ત કરી.
ગૃહમંત્રીએ પોતાના બાંગ્લાદેશી સમકક્ષને તેમના દેશમાં શરણ લીધેલા મ્યાનમારના નાગરિકોને સુરક્ષિત અને ઝડપી પાછા લાવવા માટે ભારતના સતત સમર્થનનો પણ વિશ્વાસ વ્યક્ત કર્યો. આ લોકોને ભારતે સપ્ટેમ્બર 2017 થી ચાર જગ્યાઓ પર માનવીય સહાયતા પૂરી પાડવામાં આવી રહી છે.
બંને નેતાઓએ લોકોની વચ્ચે સંપર્કને સરળ બનાવવા અને કનેક્ટીવીટીને પ્રોત્સાહિત કરવા સહિત વ્યાપાર, સ્વાસ્થ્ય તેમજ પર્યટન સાથે જોડાયેલ અવર-જવર માટે સહયોગ વધારવા પર પણ આગળ વધવાની વાત કરી હતી.
DK/NP/J.Khunt/GP
(Visitor Counter : 167
પ્રધાનમંત્રીનું કાર્યાલય
પ્રધાનમંત્રીએ પેરાલિમ્પિક્સ ગેમ્સમાં પુરુષો માટેના હાઈ જમ્પ T47માં રજત ચંદ્રક મેળવવા બદલ નિષાદ કુમારને અભિનંદન આપ્યા
પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સમાં પુરુષો માટેના હાઈ જમ્પ T47માં રજત ચંદ્રક મેળવવા બદલ નિષાદ કુમારને અભિનંદન આપ્યા હતા.
પ્રધાનમંત્રીએ એક ટ્વીટમાં પ્રધાનમંત્રીએ કહ્યું;
“ટોક્યોથી વધુ આનંદદાયક સમાચાર આવ્યા! મેન્સ હાઈ જમ્પ T47માં નિષાદ કુમારે રજત ચંદ્રક પ્રાપ્ત કર્યો એ જાણીને અત્યંત આનંદ થયો. તેઓ એક નોંધપાત્ર એથ્લેટ છે જેઓ અદ્ભૂત કૌશલ્ય અને દૃઢ નિશ્ચયતા ધરાવે છે. તેમને અભિનંદન. #Paralympics"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
ઊર્જા સુરક્ષાને પ્રોત્સાહન
પ્રધાનમંત્રીએ ગંતુરની મુલાકાત લીધી, 1.૩૩ એમએમટી વિશાખાપટ્ટનમ એસપીઆર સુવિધા દેશને સમર્પિત કરી, બીપીસીએલ કોસ્ટલ ઇન્સ્ટોલેશન પ્રોજેક્ટ અને ઓએનજીસીના એસ-1 વસિષ્ઠનું અનાવરણ કર્યું
પ્રધાનમંત્રી શ્રી નરેન્દ્ર મોદીએ આજે આંધ્રપ્રદેશમાં ગંતુરની મુલાકાત લીધી હતી અને ત્રણ મોટી પરિયોજનાઓનું અનાવરણ કર્યું હતું.
આ પ્રસંગે આંધ્રપ્રદેશ અને તેલંગાણાના રાજ્યપાલ શ્રી ઈ. એસ. એલ. નરસિમ્હન તથા કેન્દ્રીય વાણિજ્ય અને ઉદ્યોગ તથા નાગરિક ઉડ્ડયન મંત્રી શ્રી સુરેશ પ્રભુ પણ ઉપસ્થિત રહ્યા હતા.
દેશની ઊર્જા સુરક્ષાને પ્રોત્સાહન આપતા પ્રધાનમંત્રીએ આજે ઇન્ડિયન સ્ટ્રેટેજીક પેટ્રોલિયમ રિઝર્વ લિમિટેડ ના 1.33 એમએમટી વિશાખાપટ્ટનમ સ્ટ્રેટેજીક પેટ્રોલિયમ રિઝર્વ  સુવિધા રાષ્ટ્રને સમર્પિત કરી હતી. આ પ્રોજેક્ટનો કુલ ખર્ચ 1125 કરોડ રૂપિયા છે. આ દેશનો સૌથી વિશાળ ભૂગર્ભ સંગ્રહ એકમ છે.
તેમણે ક્રિશ્નાપટ્ટનમ ખાતે ભારત પેટ્રોલિયમ કોર્પોરેશન લિમિટેડ ના કોસ્ટલ ઇન્સ્ટોલેશન પ્રોજેક્ટની સ્થાપના માટે શિલાન્યાસ પણ કર્યો. 100 એકરથી વધુની ભૂમિમાં પથરાયેલા આ પ્રોજેક્ટનો અંદાજીત ખર્ચ 580 કરોડ રૂપિયા છે. આ પ્રોજેક્ટ 2020થી શરુ કરવામાં આવશે. સંપૂર્ણ પણે સ્વયંસંચાલિત અને સ્ટેટ ઑફ ધ આર્ટ કોસ્ટલ ઇન્સ્ટોલેશન પ્રોજેક્ટ આંધ્રપ્રદેશ માટે પેટ્રોલિયમ પેદાશોની સુરક્ષાની ખાતરી આપશે.
ગેસ આધારિત અર્થતંત્રને પ્રોત્સાહન આપતા પ્રધાનમંત્રીએ આંધ્રપ્રદેશમાં કૃષ્ણ ગોદાવરી  ઑફશોર બેસિનમાં આવેલ ઓએનજીસીના એસ-1 વસિષ્ઠ વિકાસ પરિયોજના પણ દેશને સમર્પિત કરી. આ પ્રોજેક્ટની કિંમત આશરે 5700 કરોડ રૂપિયા છે. આ પરિયોજના 2020 સુધીમાં તેલની આયાતને 10 ટકા સુધી ઘટાડી દેવાના પ્રધાનમંત્રીના દ્રષ્ટિકોણને સાકાર કરવામાં મહત્વનું યોગદાન આપશે.
RP
(Visitor Counter : 201
સંરક્ષણ મંત્રાલય
રક્ષા મંત્રી શ્રી રાજનાથ સિંહે 88માં વાયુસેના દિવસ નિમિત્તે એર વોરિયર્સને શુભેચ્છા પાઠવી
રક્ષા મંત્રી શ્રી રાજનાથ સિંહે આજે ભારતીય વાયુસેના  ના 88મા વાયુસેના દિવસ -2020ના પ્રસંગે એર વોરિયર્સ અને તેમના પરિવારોને શુભેચ્છાઓ પાઠવી છે. તેમણે એક સંદેશમાં કહ્યું કે, "સમર્પણ, ત્યાગ અને શ્રેષ્ઠતાના 88 વર્ષ આઈએએફની યાત્રાને ચિહ્નિત કરે છે જે વર્તમાન સમય સાથે તાલમેલ મેળવતા જબરદસ્ત અને ઘાતક શક્તિ માનવામાં આવે છે."
રક્ષા મંત્રીએ વ્યક્ત કર્યું હતું કે, રાષ્ટ્રને વાદળી રંગના યુનિફોર્મમાં સજ્જ તેના પુરુષો અને મહિલાઓ પર ગર્વ છે અને આઈએએફના પરાક્રમને સલામ કરે છે કારણ કે તે પડકારોનો સામનો કરવા અને વિરોધીઓને રોકવા માટે તૈયાર છે. શ્રી રાજનાથ સિંહે ટ્વીટ કરતા કહ્યું કે, "અમે આધુનિકીકરણ અને સ્વદેશીકરણ દ્વારા આઈએએફની લડાઇ ક્ષમતા વધારવા માટે પ્રતિબદ્ધ છીએ."
રક્ષા મંત્રીએ એવો વિશ્વાસ પણ વ્યક્ત કર્યો હતો કે, આઈએએફ હંમેશા કોઈ પણ સંજોગોમાં રાષ્ટ્રની વાયુ સીમાનું રક્ષણ કરશે, વધુમાં કહ્યું કે, “આપ સૌ માટે ભૂરા આકાશની અને સુરક્ષિત ઉતરાણની ઇચ્છા રાખીએ છીએ.”
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 74.38 કરોડને પાર
સાજા થવાનો દર હાલમાં 97.54%
છેલ્લા 24 કલાકમાં 27,254 દૈનિક નવા કેસ નોંધાયા
ભારતમાં સક્રિય કેસનું ભારણ , કુલ કેસનાં 1.13%
સાપ્તાહિક પોઝિટિવિટી દર  80 દિવસથી 3% કરતા ઓછો
છેલ્લા 24 કલાકમાં 53,38,945 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 74.38 કરોડ  ના સંચિત આંકડાને વટાવી ગયું છે. આ 75,64,949 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,64,261
|
|
બીજો ડોઝ
|
|
85,98,485
|
|
FLWs
|
|
પ્રથમ ડોઝ
|
|
1,83,37,884
|
|
બીજો ડોઝ
|
|
1,40,44,281
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
29,92,22,651
|
|
બીજો ડોઝ
|
|
4,37,98,076
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
14,37,03,736
|
|
બીજો ડોઝ
|
|
6,31,16,459
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
9,32,06,216
|
|
બીજો ડોઝ
|
|
4,94,45,594
|
|
કુલ
|
|
74,38,37,643
કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,24,47,032 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 37,687 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.54% સુધી પહોંચી ગયો છે.
78 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 27,254 નવા કેસ નોંધાયા છે.
સક્રિય કેસનું ભારણ આજે 3,74,269 છે. સક્રિય કેસ કુલ કેસનાં 1.13% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 12,08,247 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 54.30 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે.
દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 80 દિવસોથી 2.11% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 2.26%છે. છેલ્લા 14 દિવસથી 3% કરતા ઓછો અને સતત 97 દિવસો માટે દૈનિક સકારાત્મકતા દર 5% થી નીચે રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 233
ઉપરાષ્ટ્રપતિ સચિવાલય
અનાથ બાળકોના કલ્યાણ માટે કાયદાના અસરકારક અમલ માટે ઉપરાષ્ટ્રપતિની હાકલ
"અનાથ બાળકો પ્રત્યે મને સહાનુભુતિ છે": ઉપરાષ્ટ્રપતિ
કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઈરાનીએ ઉપરાષ્ટ્રપતિને અનાથ બાળકોના કલ્યાણ માટે વિવિધ પહેલ અંગે માહિતી આપી
ઉપરાષ્ટ્રપતિ શ્રી એમ. વેંકૈયા નાયડુએ આજે કિશોર ન્યાય  અધિનિયમમાં તાજેતરના સુધારાને આવકાર્યો છે અને તેના મૂળભૂત સ્તરે અસરકારક અમલની જરૂરિયાત પર ભાર મૂક્યો છે.
શ્રી નાયડુએ આ નિવેદન ત્યારે કર્યું જ્યારે કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઈરાનીએ તેમને ઉપરાષ્ટ્રપતિ નિવાસ ખાતે તેમની મુલાકાત લીધી. ઉપરાષ્ટ્રપતિએ જણાવ્યું કે અનાથ બાળકોના મુદ્દાઓ પર તેમને અનેક રજૂઆતો મળી છે.
મંત્રીએ તેમને કિશોર ન્યાય ) વિધેયક, 2021ની મુખ્ય વિશેષતાઓ વિશે માહિતી આપી હતી, જે તાજેતરમાં રાજ્યસભા દ્વારા પસાર કરવામાં આવ્યું હતું.
શ્રીમતી ઈરાનીએ ઉપરાષ્ટ્રપતિને એ પણ જણાવ્યું કે તાજેતરનો સુધારો જિલ્લા મેજિસ્ટ્રેટ અને અધિક જિલ્લા મેજિસ્ટ્રેટને દત્તક લેવાની પ્રક્રિયાને ઝડપી બનાવવા અને અનાથ બાળકોને વધુ સુરક્ષા સુનિશ્ચિત કરવાની સત્તા આપે છે.
તેમણે અનાથના કલ્યાણ માટે રાજ્યો સાથે ભાગીદારીમાં કેન્દ્ર દ્વારા અમલમાં મુકવામાં આવતી સહાય અને પુનર્વસન પગલાં સહિત વિવિધ પહેલનો પણ ઉલ્લેખ કર્યો હતો.
શ્રી નાયડુએ કહ્યું કે અનાથ બાળકો માટે મને સહાનુભુતિ છે અને તેમણે પુનરાવર્તન કર્યું કે તેમની સુરક્ષા અને કલ્યાણ સુનિશ્ચિત કરવાની સમાજ અને સરકારની સામૂહિક જવાબદારી છે.
તાજેતરમાં, અનાથ બાળકોના એક જૂથે ઉપ-રાષ્ટ્રપતિની તેમના નિવાસ સ્થાને મુલાકાત લીધી હતી.
SD/GP/BT
(Visitor Counter : 298
વહાણવટા મંત્રાલય
સુરત અને દીવ વચ્ચે પ્રથમ એવી ક્રૂઝ સર્વિસનો શુભારંભ
પ્રધાનમંત્રી શ્રી નરેન્દ્ર મોદીના વિઝનરી નેતૃત્વ હેઠળ સરકારે જળ પરિવહન પર ધ્યાન કેન્દ્રિત કર્યું છે તથા પરિવહનનું નવું ભવિષ્ય જળ પરિવહન છેઃ ક્રૂઝ સર્વિસનો વર્ચ્યુઅલ શુભારંભ કરાવતા શ્રી મનસુખ માંડવિયાએ જણાવ્યું
રાજ્ય કક્ષાના કેન્દ્રીય બંદર, જહાજ અને જળમાર્ગ મંત્રી  શ્રી મનસુખ માંડવિયાએ આજે વીડિયો કોન્ફરન્સ દ્વારા સુરતના હજીરા પોર્ટ પરથી દીવ સુધીની ક્રૂઝ સર્વિસનો શુભારંભ કર્યો હતો.
શ્રી મનસુખ માંડવિયાએ આ ક્રૂઝ સર્વિસના શુભારંભ કાર્યક્રમને સંબોધન કરતા જણાવ્યું હતું કે, પ્રધાનમંત્રી શ્રી નરેન્દ્ર મોદીના વિઝનરી નેતૃત્વ હેઠળ ભારત સરકારે ક્રૂઝ પ્રવાસનના વિકાસ પર ધ્યાન કેન્દ્રીત કર્યું છે.
શ્રી માંડવિયાએ ઉમેર્યું હતું કે, “મને એ જાહેર કરતા અતિ આનંદ થાય છે કે, વર્ષ 2014 અગાઉ ભારતીય બંદરો પર 139 ક્રૂઝ આવતી હતી, પણ અત્યારે કોવિડ-19 રોગચાળા વચ્ચે પણ દેશમાં 450 ક્રૂઝ આવે છે. વર્ષ 2014 પછી અત્યાર સુધી ક્રૂઝ સેવાઓ દ્વારા પ્રવાસીઓની સંખ્યામાં સતત વધારો થઈ રહ્યો છે. વર્ષ 2014 અગાઉ ક્રૂઝ પ્રવાસીઓની સંખ્યા એક લાખ હતી અને વર્ષ 2019-20માં પ્રવાસીઓની સંખ્યા 4.5 લાખ હતી.”
શ્રી માંડવિયાએ આગ્રહપૂર્વક જણાવ્યું હતું કે, ભારતીય દરિયા કિનારો ક્રૂઝ પ્રવાસનના ઉદ્યોગ માટે પ્રચૂર સંભવિતતા ધરાવે છે તથા ભારતના પશ્ચિમ દરિયા કિનારા  અને પૂર્વ દરિયા કિનારા  એમ બંને તરફ 6 આંતરરાષ્ટ્રીય ક્રૂઝ ટર્મિનલ્સ બનાવવાની યોજના ધરાવે છે. શ્રી મનસુખ માંડવિયાએ ગુજરાતના દક્ષિણ ગુજરાત અને સૌરાષ્ટ્ર વિસ્તાર વચ્ચે ફેરી, રોરો અને રોપેક્સ સેવાઓના વિકાસ વિશે આશાવાદ વ્યક્ત કર્યો હતો તથા કહ્યું હતું કે, ક્રૂઝ સેવાઓમાં અદ્યતન ફેરી ટર્મિનલ્સ અને આધુનિક સુવિધાઓ સાથે પરિવહનનું નવું ભવિષ્ય જળ પરિવહન છે.
આ ક્રૂઝ સેવાના એક તરફ પ્રવાસનો સમય અંદાજે 13 થી 14 કલાક છે. ક્રૂઝની ક્ષમતા 300 પેસેન્જર છે અને 16 કેબિન ધરાવે છે. આ ક્રૂઝ એક અઠવાડિયામાં બે રાઉન્ડ ટ્રિપ કરશે. ક્રૂઝ ડેક પર ગેમિંગ લોંજ, વીઆઇપી લોંજ, મનોરંજન તથા અન્ય આધુનિક સુવિધાઓ ધરાવે છે. એક તરફના પ્રવાસનો ખર્ચ રૂ. 900 + કરવેરા  હશે.
પ્રધાનમંત્રી શ્રી નરેન્દ્ર મોદીએ નવેમ્બર, 2020માં ‘હજીરા-ઘોઘા’ રોપેક્સ સર્વિસનું ઉદ્ઘાટન કર્યું હતું તથા ચાર મહિનાની અંદર એક લાખ પેસેન્જર અને હજારો વાહનોએ ફેરી સર્વિસનો ઉપયોગ કરીને હજીરા થી ઘોઘા  સુધી પ્રવાસનો સમય અને ખર્ચ બંને બચાવ્યાં છે. શ્રી મનસુખ માંડવિયાએ કહ્યું હતું કે, ફેરી સર્વિસની સફળતાએ ગુજરાત અને ભારતમાં જળ પરિવહનના વધુ ઘણા રૂટ માટે દરવાજા ખોલી નાંખ્યા છે.
SD/GP
(Visitor Counter : 235
પ્રધાનમંત્રીનું કાર્યાલય
પ્રધાનમંત્રીએ ઉત્તરાખંડના લોકોને તેમના રાજ્યના સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ઉત્તરાખંડના લોકોને તેમના રાજ્યના સ્થાપના દિવસ પર શુભેચ્છા પાઠવી છે.
શ્રેણીબધ્ધ ટ્વીટ્સમાં, પ્રધાનમંત્રીએ કહ્યું;
"ઉત્તરાખંડના સ્થાપનાના દિવસે દેવભૂમિના આપણાં તમામ ભાઈઓ અને બહેનોને મારી ખૂબ ખૂબ શુભેચ્છાઓ. છેલ્લા પાંચ વર્ષોમાં પ્રદેશે જે રીતે પ્રગતિ કરી છે, તેનાથી મને વિશ્વાસ છે કે તે સમગ્ર દાયકો ઉત્તરાખંડનો જ રહેવાનો છે.
ઉત્તરાખંડમાં વિકાસના જે કામ થયો છે, તે આ વાતનું પ્રમાણ છે કે હવે પર્વતનું પાણી અને યુવાની, બંને અહીં કામ કરી રહ્યાં છે. મારી કામના છે કે પ્રકૃતિના ખોળામાં વસેલું આ રાજ્ય વિકાસના પથ પર નિરંતર અગ્રેસર રહે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
બાંગ્લાદેશના પીએમના સુરક્ષા સલાહકાર, મેજર જનરલ  તારિક અહેમદ સિદ્દીક દ્વારા પ્રધાનમંત્રી શ્રી સાથે મુલાકાત
બાંગ્લાદેશના પીએમના સુરક્ષા સલાહકાર મેજર જનરલ  તારિક અહેમદ સિદ્દીકીએ આજે પ્રધાનમંત્રી મોદી સાથે મુલાકાત કરી.
પ્રધાનમંત્રીએ માર્ચ, 2021માં બાંગ્લાદેશની તેમની મુલાકાતને પ્રેમપૂર્વક યાદ કરી અને વડા પ્રધાન શેખ હસીનાને તેમની શુભેચ્છાઓ પાઠવી.
શ્રીમાન સિદ્દીકીએ ભારત-બાંગ્લાદેશ મિત્રતાને મજબૂત કરવા અને કોવિડ-19 રોગચાળા સહિતની કટોકટીના સમયમાં બાંગ્લાદેશની સાથે મજબૂતીથી ઊભા રહેવા બદલ પ્રધાનમંત્રીનો આભાર માન્યો હતો.
પ્રધાનમંત્રીએ બાંગ્લાદેશના સર્વાંગી વિકાસને સુનિશ્ચિત કરવામાં વડા પ્રધાન શેખ હસીનાના નેતૃત્વની પ્રશંસા કરી હતી અને ભારત-બાંગ્લાદેશ સંબંધોને વધુ મજબૂત કરવા તેમની સાથે કામ કરવાની પ્રતિબદ્ધતા વ્યક્ત કરી હતી.
SD/GP/JD
(
યુવા બાબતો અને રમત મંત્રાલય
શ્રી અનુરાગ સિંહ ઠાકુર આવતીકાલથી કેવડિયામાં શરૂ થનારી બે દિવસની રાષ્ટ્રીય પરિષદમાં રાજ્યો અને કેન્દ્રશાસિત પ્રદેશોના યુવા બાબતો અને રમતગમત માટેના પ્રભારી મંત્રીઓ અને સચિવો સાથે વાર્તાલાપ કરશે
કેન્દ્રીય યુવા બાબતો અને રમતગમત મંત્રી, શ્રી અનુરાગ સિંહ ઠાકુર આવતીકાલથી કેવડિયામાં શરૂ થનારી બે દિવસની રાષ્ટ્રીય પરિષદમાં રાજ્યો અને કેન્દ્રશાસિત પ્રદેશોના યુવા બાબતો અને રમતગમત માટેના પ્રભારી મંત્રીઓ અને સચિવો સાથે વાર્તાલાપ કરશે. શ્રી અનુરાગ ઠાકુર આવતીકાલે સવારે ઉદ્ઘાટન સમયે મુખ્ય વક્તવ્ય આપશે.
કોન્ફરન્સની પૂર્વે, શ્રી અનુરાગ ઠાકુરે જણાવ્યું હતું કે કેવડિયા ખાતેની સ્ટેચ્યુ ઓફ યુનિટી માત્ર ભારતમાં જ નહીં પરંતુ વિશ્વભરમાં ધ્યાન આકર્ષિત કરી રહી છે. તે વિવિધતામાં એકતાનું પ્રતિક છે અને કેવડિયા ખાતેની કોન્ફરન્સમાં વિવિધ રાજ્યોના મંત્રીઓ ભેગા થશે અને રમતગમત માટે તેઓ કેવી રીતે યોગ્ય પગલાં લઈ શકે તે અંગે ચર્ચા કરશે જેથી ખેલાડીઓ વધુ સારું પ્રદર્શન કરી શકે અને દેશનું ગૌરવ વધારશે. "પ્રધાનમંત્રી શ્રી નરેન્દ્ર મોદી અગ્રેસર રહીને નેતૃત્વ કરી રહ્યા છે અને ખેલાડીઓને માર્ગદર્શન તેમજ સંપૂર્ણ સમર્થન આપી રહ્યા છે, જેનાથી ખેલાડીઓની નૈતિકતા પણ વધી છે", તેમણે વધુમાં ઉમેર્યું.
કોન્ફરન્સ દરમિયાન ખેલો ઈન્ડિયા સ્કીમના વિવિધ પાસાઓ જેમ કે પ્લેફિલ્ડ્સનું જીઓ-ટેગિંગ, રાજ્યોમાં તાલીમ કેન્દ્રો/અકાદમીઓ, રમત સ્પર્ધાઓ દ્વારા પ્રતિભાની ઓળખ અને વિકાસ, મહિલાઓ, વિકલાંગ વ્યક્તિઓ, આદિવાસીઓ અને ગ્રામીણ વિસ્તારો, સ્વદેશી રમતો અને શિક્ષણનું મહત્વ અને એન્ટી ડોપિંગ અંગે જાગૃતિ, રમતગમતના સપોર્ટ પ્રોફેશનલ્સ માટે ઇકોસિસ્ટમનું નિર્માણ વગેરેની ચર્ચા કરવામાં આવશે. ખાસ કરીને તાજેતરના વર્ષોમાં દેશમાં રમતગમતના વિકાસની વિસ્તૃત ઝાંખી પણ રજૂ કરવામાં આવશે. યુવા બાબતોના વિભાગના આઉટરીચ કાર્યક્રમો અને યોજનાઓની ઝાંખી અને તેના માટેનો ભાવિ રોડમેપ દિવસ-2 દરમિયાન ચર્ચાનો ભાગ હશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 145
પ્રધાનમંત્રીનું કાર્યાલય
પ્રધાનમંત્રી શ્રીએ સરકારના 9 વર્ષ પર લેખ શેર કર્યા
પ્રધાનમંત્રી શ્રી નરેન્દ્ર મોદીએ સરકારના 9 વર્ષ પર લેખ શેર કર્યા છે.
પ્રધાનમંત્રી કાર્યાલયે ટ્વીટ કર્યું:
"આશા, આકાંક્ષા અને વિશ્વાસના નવ વર્ષ, ભૂતપૂર્વ રાષ્ટ્રપતિ, શ્રી રામ નાથ કોવિંદજીએ લખ્યું છે"
કેન્દ્રીય નાણામંત્રી શ્રીમતી નિર્મલા સીતારમણ દ્વારા કરાયેલા એક ટ્વીટને શેર કરીને, પ્રધાનમંત્રી કાર્યાલયે ટ્વિટ કર્યું;
"કેન્દ્રીય નાણામંત્રી નિર્મલા સીતારમણજી વિગતવાર જણાવે છે કે સરકારે પરિવર્તનના પડકારને કેવી રીતે પાર કર્યો છે.
કેન્દ્રીય વિદેશમંત્રી ડૉ એસ જયશંકર દ્વારા કરાયેલા એક ટ્વીટને શેર કરીને, પ્રધાનમંત્રી કાર્યાલયે ટ્વીટ કર્યું;
"જરૂર વાંચવું જોઈએ!
EAM ડૉ એસ જયશંકર લખે છે, "ભારતને એક જવાબદાર વિકાસ ભાગીદાર, પ્રથમ પ્રતિસાદકર્તા અને વૈશ્વિક દક્ષિણના અવાજ તરીકે માનવામાં આવે છે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ માધવા નવમી પર શ્રી માધવાચાર્યને શ્રદ્ધાંજલિ અર્પણ કરી
પ્રધાનમંત્રી, શ્રી નરેન્દ્ર મોદીએ માધવા નવમીના અવસરે શ્રી માધવાચાર્યને શ્રદ્ધાંજલિ અર્પણ કરી હતી. તેમણે ફેબ્રુઆરી 2017માં જગદગુરુ માધવાચાર્યની 7મી શતાબ્દીની ઉજવણી પ્રસંગે આપેલા તેમના ભાષણનો વીડિયો પણ શેર કર્યો છે.
એક ટ્વીટમાં, પ્રધાનમંત્રીએ કહ્યું, "માધવા નવમીના પવિત્ર અવસર પર, હું શ્રી માધવાચાર્યને મારી આદરપૂર્વક પ્રણામ કરું છું. તેમનો આધ્યાત્મિક અને સામાજિક ઉત્થાનનો ઉમદા સંદેશ પેઢીઓને પ્રેરણા આપતો રહેશે. શ્રી માધવાચાર્ય પર મેં આપેલું ભાષણ આ રહ્યું.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
કાયદો અને ન્યાય મંત્રાલય
28 રાજ્યો/કેન્દ્રશાસિત પ્રદેશોમાં કાર્યરત 413 વિશિષ્ટ POCSO અદાલતો સહિત 733 ફાસ્ટટ્રેક વિશેષ અદાલતો
કાયદા અને ન્યાયમંત્રી, શ્રી કિરેન રિજિજુએ આજે રાજ્યસભામાં એક પ્રશ્નના લેખિત જવાબમાં માહિતી આપી હતી કે ફાસ્ટ ટ્રેક કોર્ટ ની સ્થાપના અને તેની કામગીરી રાજ્ય સરકારોના ક્ષેત્રમાં આવે છે જેમણે તેમની જરૂરિયાતો અને સંસાધનો અનુસાર, સંબંધિત ઉચ્ચ અદાલતો સાથે પરામર્શ કરીને આવી અદાલતોની સ્થાપના કરી હતી. હાઈકોર્ટ દ્વારા આપવામાં આવેલી માહિતી મુજબ, 2017 પછી 242 વધુ FTC સેટઅપ કરવામાં આવ્યા છે .
25.7.2019ના સુઓ મોટો 1/2019માં ફોજદારી કાયદો  અધિનિયમ 2018 અને માનનીય સર્વોચ્ચ અદાલતના નિર્દેશને અનુસરીને કેન્દ્ર સરકારે ઓક્ટોબર, 2019માં 1023 ફાસ્ટ ટ્રેક સ્પેશિયલ કોર્ટ ની સ્થાપના માટે કેન્દ્ર સરકાર દ્વારા પ્રાયોજિત યોજના શરૂ કરી છે, જેમાં 31 રાજ્યો/કેન્દ્રશાસિત પ્રદેશોમાં 389 વિશિષ્ટ પોક્સો કોર્ટનો સમાવેશ થાય છે, જેમાં બળાત્કાર અને પોક્સો એક્ટ સંબંધિત કેસોની ઝડપી સુનાવણી અને નિકાલ થાય છે. શરૂઆતમાં, આ યોજના 1 વર્ષ માટે હતી જે હવે 31.03.2023 સુધી ચાલુ રાખવામાં આવી છે. હાઈકોર્ટમાંથી મળેલી માહિતી મુજબ, 28 રાજ્યો/કેન્દ્રશાસિત પ્રદેશોમાં 413 વિશિષ્ટ POCSO અદાલતો સહિત 733 FTSC કાર્યરત છે જેમણે યોજનાની શરૂઆતથી અત્યાર સુધીમાં કુલ 1,24,000થી વધુ કેસોનો નિકાલ કર્યો છે અને 31.10. 2022ના રોજ 1,93,814 કેસ પેન્ડિંગ છે.
YP/GP/JD
(Visitor Counter : 134